สำนักงานส่งเสริมเศรษฐกิจดิจิทัล ออกมาตรการจูงใจกระตุ้นการใช้ซอฟแวร์ โดยผู้ประกอบการสามารถนำใบเสร็จไปหักลดหย่อนภาษีได้ 200%
สำนักงานส่งเสริมเศรษฐกิจดิจิทัล ออกมาตรการจูงใจกระตุ้นการใช้ซอฟแวร์โดยผู้ประกอบการสามารถนำใบเสร็จไปหักลดหย่อนภาษีได้ 200%

นายณัฐพล นิมมานพัชรินทร์ ผู้อำนวยการสำนักงานส่งเสริมเศรษฐกิจดิจิทัล หรือ depa เปิดเผยว่า depa เดินหน้าพัฒนาศักยภาพและยกระดับขีดความสามารถด้านการแข่งขันของผู้ประกอบการขนาดกลางและขนาดเล็ก (SMEs) ด้วยการสนับสนุนให้มีการนำโปรแกรมคอมพิวเตอร์ มาใช้เป็นเครื่องมือในการดำเนินงานและบริหารจัดการธุรกิจเพิ่มมากขึ้น สอดรับกับยุทธศาสตร์การขับเคลื่อนประเทศสู่เศรษฐกิจดิจิทัล Thailand 4.0 โดยผู้ใช้ซอฟแวร์ เช่น การใช้ซอฟแวร์เพื่อการจัดการคลังสินค้า  การใช้ซอฟแวร์เพื่อการจัดการระบบบัญชีแบบใหม่ และการใช้ซอฟแวร์เพื่อการจัดการขายหน้าร้าน เป็นต้น จะได้รับสิทธิ์ลดหย่อนภาษีจากผู้ประกอบการที่มีการขึ้นทะเบียนกับสำนักงานส่งเสริมเศรษฐกิจดิจิทัล 
โดยสามารถนำใบเสร็จที่ขอรับบริการแล้วไปลดหย่อนภาษีได้ประมาณ 200% โดยการนำใบเสร็จไปหักลดหย่อนภาษีนั้น มีเงื่อนไขว่า ผู้ประกอบการ SMEs ต้องเลือกใช้บริการกับผู้ประกอบการซอฟต์แวร์ที่จดทะเบียนอยู่กับสำนักงานดีป้า หรือมีรายชื่ออยู่เท่านั้น โดยปัจจุบันทางดีป้า ได้เปิดให้ผู้ประกอบการโปรแกรมคอมพิวเตอร์ หรือผู้ประกอบการซอฟต์แวร์ทั่วไปที่สนใจเข้าสู่มาตรการภาษีใหม่ สามารถลงทะเบียนผ่านระบบฐานข้อมูลหรือเครือข่ายกับทางดีป้าได้โดยตรง

นอกจากนี้ ผู้ประกอบการ SMEs ยังได้รับคูปองดิจิทัลเพื่อการประยุกต์ใช้เทคโนโลยีและนวัตกรรมดิจิทัล (depa mini Transformation Voucher) เป็นส่วนลดสำหรับการซื้อซอฟต์แวร์มูลค่าสูงสุด 10,000 บาท เพื่อให้ผู้ประกอบการ SME เข้าถึงการใช้ Digital Platform ทั้งนี้ เพื่อรองรับความเสี่ยงและเพิ่มความไม่มั่นใจ หลังจากเลือกใช้บริการผู้ประกอบการซอฟแวร์ โดยผู้ประกอบการสามารถนำใบเสร็จจากผู้ให้บริการไปลดหย่อนภาษี ณ สิ้นปีได้ภายใต้มาตรการ TAX200% ที่ทาง depa กับกรมสรรพากร ร่วมดำเนินการได้อีกด้วย อย่างไรก็ตาม ปัจจุบัน dapa ได้ทำการแจกจ่ายคูปองไปแล้วกว่า 2 พันใบ และเตรียมที่จะแจกจ่ายเพิ่มเติ่มอีก 3 พันใบก่อนสิ้นปีนี้